**ELŐTERJESZTÉS**

Bonyhád Város Képviselő - testületének 2019. április hó 25. nap

rendes/rendkívüli testületi ülésére

|  |  |
| --- | --- |
| Tárgy: | 201/2018. (XII.13.) számú határozata visszavonása |
| Előterjesztő: | Filóné Ferencz Ibolya |
| Előterjesztést készítette: | Dr. Márton Antal |
| Előterjesztés száma: | 65.számú |
| Mellékletek száma: | - |
| Előzetesen tárgyalja: | Pénzügyi Ellenőrző és Gazdasági Bizottság |
| Az előterjesztés a jogszabályi feltételeknek megfelel: | Dr. Márton Antal |
| A döntéshez szükséges többség: | egyszerű/minősített |
| Döntési forma: | rendelet/határozat (normatív, hatósági, egyéb) |
| Az előterjesztést | nyílt ülésen kell/zárt ülésen kell/zárt ülésen lehet tárgyalni |
| Véleményezésre megkapta: | Filóné Ferencz Ibolya polgármester |

Tisztelt Képviselő-testület!

Bonyhád Város Önkormányzata a Képviselő-testület 201/2018 (XII.13.) sz. határozata szerint pályázatot nyújtott be Perczel Mór Pihenőpark építése Bonyhádon címmel.

A beadott támogatási kérelemre a jogosultsági kritériumok ellenőrzésekor a Pénzügyminisztérium Irányító Hatóság állásfoglalása szerint a jogosultságot nem kérelmenként, hanem támogatást igénylőként szükséges vizsgálni, így nem támogatta ezen pályázatot, tekintettel arra, hogy álláspontjuk szerint "a támogatást igénylő által a CLLD keretében elnyerhető támogatás aránya nem haladja meg a HKFS-ben rendelkezésre álló fejlesztési keret 40%-át".

Az Irányító Hatóság (továbbiakban: IH) döntését nem vitatjuk, de a Helyi Közösségi Fejlesztési Stratégia (HKFS) IH általi elfogadása és a 2014-2020 programozási időszakban az egyes európai uniós alapokból származó támogatások felhasználásának rendjéről 272/2014. (XI.05.) kormányrendelet alapján a pályázó, azaz az önkormányzatunk a jogszabályi feltételeknek megfelelően nyújtotta be pályázatát.

Javaslom, hogy ugyanezen tartalommal a támogatási kérelmet a Bonyhádi Sportcentrum adja be, mely szervezet a helyi felhívás szerinti feltételeknek megfelel.

Kérem a Tisztelt Képviselő-testületet a határozati javaslat elfogadására.

**Határozati javaslat**

1.) Bonyhád Város Önkormányzatának a Képviselő-testület a 201/2018. (XII.13.) számú határozatát visszavonja.

2.) Bonyhád Város Önkormányzatának Képviselő-testülete támogatja, hogy a Bonyhádi Sportcentrum a „TOP-7.1.1- 16-H-102-1” kódszámú pályázati felhívásra támogatási kérelmet nyújtson be „Perczel Mór Pihenőpark építése Bonyhádon” címmel.

3.) Bonyhád Város Önkormányzatának Képviselő-testülete hozzájárul, hogy a 2.) pontban meghatározott pályázat nyertessége esetén a Bonyhádi Sportcentrum Bonyhád Város Önkormányzatának tulajdonában lévő, a bonyhádi ingatlan-nyilvántartásban 87/2 hrsz alatti területen a pályázat mellékleteken benyújtott tervek szerinti beruházást megvalósítsa.

4.) Bonyhád Város Önkormányzatának Képviselő-testülete hozzájárul, hogy a bonyhádi ingatlan-nyilvántartásban 87/2 hrsz alatti ingatlanra vonatkozó – Perczel Mór Pihenőpark kialakítására vonatkozó - tervek építtetőjét a Bonyhádi Sportcentrumra módosítsák.

Határidő: azonnal

Felelős: Filóné Ferencz Ibolya polgármester

Végrehajtásért felelős (határozati kivonat intézmény részére történő megküldése): Városfejlesztési és Jogi Osztály

Bonyhád, 2019. április 10.

Filóné Ferencz Ibolya

polgármester